ΕΞΟΜΟΛΟΓΗΣΗ

Τί εἶναι ἡ Ἐξοµολόγηση ; Ἡ Ἐξοµoλόγηση εἶναι ἕνα ἀπὸ τὰ βασικὰ Μυστήρια τῆς Ἐκκλησίας. Μᾶς δίνει τὴ δυνατότητα νὰ «συµφιλιωθοῦµε» µέ τὸν Θεό, νὰ ἐξετάσουµε τὴν πίστη καὶ τὴ ζωὴ µας καὶ νὰ ἑξασφαλίσουµε πνευµατικὴ ὑγεία. Εἶναι πράξη µετανοίας. Καὶ µετάνοια σηµαίνει ἀλλαγὴ τοῦ ἑαυτοῦ µας, στροφή, µεταµόρφωση. Ὅταν ἁµαρτάνουµε ἀποµακρυνόµαστε ἀπὸ τὸν Θεό. Ὅταν ὄµως µετανοούῦµε, ὁµολογοῦµε τὶς ἁµαρτίες µας καὶ ζητᾶµε συγχώρεση, ἐπιστρέφουµε σ΄ Αὐτόν. Ἡ Ἐξοµολόγηση µᾶς ἀπαλλάσσει ἀπὸ τὸ βάρος τῆς ἁµαρτίας. Ἐπιπλέον µᾶς δίνει τὴν εὐκαιρία νὰ συζητήσουµε τοὺς βαθύτερους προβληµατισµοὺς µας, νὰ δεχτοῦµε συµβουλὲς καὶ νὰ ἐνισχυθοῦµε πνευµατικά.

ῶς καθιερώθηκε; Μήπως πρόκειται γιὰ πρὸσφατη ἐπινόηση τῶν κληρικῶν ; Τὸ Μυστήριο καθιερώθηκε ἀπὸ τὸν ἴδιο τὸν Χριστό. Αὐτὸς ἔδωσε στοὺς Ἀποστόλους τὴν ἐξουσία νὰ συγχωροῦν ἁµαρτίες. Στὴ συνέχεια οἱ Ἀπόστολοι µετέδωσαν τὸ χάρισµα αὐτὸ στοὺς ἐπισκόπους καὶ τοὺς Πρεσβυτέρους τῆς Ἐκκλησίας. Ἔτσι, µέσω τῆς κανονικῆς χειροτονίας διαιωνίζεται .

Εἶναι ἀπαραίτητη ἡ Ἐξοµολόγηση γιὰ ὅλους;Μόνο ἕνας ἀναµάρτητος δὲ χρειάζεται Ἐξοµολόγηση. Ὁ ἅγιος Ἰωάννης ὁ Θεολόγος γράφει ὅτι ὅποιος θεωρεῖ τὸν ἑαυτὸ του ἀναµάρτητο, βρίσκεται σὲ πλάνη καὶ µακριὰ ἀπὸ τὴν ἀλήθεια. Ἀλλὰ καὶ ὁ µόνος ἀναµάρτητος , ὁ Χριστὸς , δὲχτηκε τὸ βάπτισµα τῆς µετανοίας ἀπὸ τὸν Προδροµο καὶ ἔδειξε τὴν ἀναγκαιότητα τοῦ Μυστηρίου. Γὶ΄ αὐτὸ ἡ Ἐξοµολόγηση ἀποτελεῖ ἀναπόσπαστο στοιχεῖο τῆς Ὀρθόδοξης χριστιανικῆς ζωῆς.

Ποιός µπορεῖ νὰ ἐξοµολογεῖ ; Ὅπως προαναφέραµε, ἡ Ἐξοµολόγηση γίνεται σὲ ἕναν Πνευµατικό. Δηλαδὴ σὲ ἱερέα ὁ ὁποῖος ἔχει ἐπιλεγεῖ εἰδικὰ γι΄ αὐτὸ τὸ ἔργο. Χρειάζεται βέβαα νὰ ἐπικοινωνήσουµε µαζί του γιὰ νὰ µᾶς ὁρίσει τὸν χρόνο καὶ τὸν τόπο, ἐκτὸς καὶ ἂν ἐξοµολογεῖ σὲ καθορισµένες τακτικὲς ἡµέρες καὶ ὧρες , ὅποτε δὲν εἶναι ἀπαραίτητη ἡ προηγούµενη συνεννόηση.

Και ὁ πνευµατικὸς ἔχει ἀµαρτίες ! Ὁ Πνευµατικὸς δὲ συγχωρεῖ τὶς ἁµαρτίες µας µέ τὴ δική του ἁγιότητα ἢ δύναµη, ἀλλὰ µέ τὴ χάρη ποῦ τοῦ δόθηκε ἀπὸ τὸν Θεὸ, αὐτὸς µεσολαβεῖ µόνο. Τὶς δικές του ἁµαρτίες φροντίζει νὰ τὶς ἐξοµολογεῖται καὶ αὐτὸς σὲ κάποιον ἄλλον Πνευµατικό.

 Δεν υπάρχει άνθρωπος αναμάρτητος που να μην έχει αμαρτίες μικρές ή μεγάλες.

**Κατηγορίες εξομολογουμένων**

Υπάρχουν πέντε κατηγορίες εξομολογουμένων:

1. Αυτοί που ζητούν απλά την συγχωρητική ευχή.
2. Αυτοί που λένε λίγα και κρύβουν πολλά.
3. Αυτοί που λένε των άλλων τις αμαρτίες.
4. Αυτοί που δεν εξομολογούνται ποτέ ή πολύ σπάνια και
5. Αυτοί που εξομολογούνται ορθά, ειλικρινά, τίμια.

Αρκετοί άνθρωποι θεωρούν ότι αμαρτίες είναι μόνο να σκοτώσεις, να κλέψεις, ή να πορνεύσεις. Όμως για την εκκλησία η μεγαλύτερη αμαρτία είναι ο εγωισμός, γιατί από αυτήν προέρχονται όλα μας τα πάθη και τα λάθη.

Άρα για τον Θεό όλα συγχωρούνται εκτός από τον αμετανόητο. Τα εμπόδια που αποτρέπουν αρκετούς ανθρώπους από την εξομολόγηση είναι η δυσπιστία, η αναβλητικότητα, το αίσθημα ντροπής και η θεώρηση ότι δεν υπάρχει σωτηρία. Η εξομολόγηση είναι επιτακτική ανάγκη για όλους, γιατί το μυστήριο αυτό είναι το πλυντήριο της ψυχής που καθαρίζεται και απολυμαίνετε.

Πρέπει να τονίσουμε ότι η κάθε αμαρτία δεν είναι ενοχή, αλλά ασθένεια. Όχι πράξη αλλά σύμπτωμα. Ο πνευματικός ακούει τα συμπτώματα της ασθένειας και δίνει το φάρμακο του Χριστού, που είναι η ευλογία της συγχώρεσης. Αρκεί να αναγνωρίσουμε τα συμπτώματα της ασθένειας μας. Ενώ η αμετανοησία είναι σκλαβιά της ψυχής.

Εξάλλου οι Άγιοι Πατέρες της εκκλησίας λένε ότι αυτοί που πάνε στον παράδεισο δεν είναι οι αναμάρτητοι, αλλά οι μετανοημένοι αμαρτωλοί. Ο Χριστός κάλεσε πρώτους στη σωτηρία, ένα ληστή, ένα τελώνη και μια πόρνη. Δεν αντάμειψε την [**αμαρτία**](https://www.ekklisiaonline.gr/tag/amartia/) τους, αλλά την ειλικρινή συντριβή, ταπείνωση και μετάνοιά τους. Ο πνευματικός δεν είναι ο κριτής ούτε ο δικαστής, αλλά ο ταχυδρόμος της θείας χάριτος του Θεού.

Σίγουρα ένας πνευματικός εξομολόγος, δεν μπορεί να αναπαύσει όλους τους ανθρώπους, ακόμα και αν είναι Άγιος. Γι’ αυτό ο κάθε πιστός χρειάζεται με διάκριση, να βρίσκει τον κατάλληλο πνευματικό, που ωφελεί και αναπαύει την ψυχή του (όχι βολεύει αυτήν). Αφού λοιπόν πράξουμε ορθά, ταπεινά, ειλικρινά και φιλότιμα στο μυστήριο του Θεού, μας δίνεται η ευλογία να βάλουμε τον Θεό μέσα μας, για να αγιαστούμε και ανακαινιστούμε εν πνεύματι.

Αν όλοι οι άνθρωποι είχαν πνευματικό, τότε η κοινωνία μας θα ήταν πολύ ευλογημένη και ασφαλής. Δυστυχώς πολλοί άνθρωποι που είναι πνευματικά ασθενείς, καταφεύγουν σε ψυχολόγους και φάρμακα. Με αποτέλεσμα η ασθένεια να χειροτερεύει αντί να θεραπεύεται. Ο εγωισμός και η ολιγοπιστία είναι το εμπόδιο που δεν καταφεύγουν σε ένα πνευματικό.

Τέλος ο καθένας ελεύθερα επιλέγει αυτό που θέλει, αλλά συγχρόνως αναλαμβάνει και την ευθύνη του. Το καθήκον του κάθε ιερέα, είναι να μεταφέρει και να μεταδώσει, τον [**Ευαγγελικό**](https://www.ekklisiaonline.gr/category/eyaggelia/) και Πατερικό λόγο, με αίσθημα αγάπης και ενδιαφέροντος για τον κάθε άνθρωπο.

[**Αρχιμανδρίτης Επιφάνιος Ζαχαράκης**](https://www.ekklisiaonline.gr/tag/archimandritis-epifanios-zacharakis/) **Αρχιμανδρίτης της Ιεράς Μητροπόλεως Αρκαλοχωρίου, Καστελλίου & Βιάννου**